Na podlagi četrtega odstavka 16. člena ter za izvrševanje prvega odstavka 81. člena in drugega odstavka 100. člena Zakona o mednarodni zaščiti (Uradni list RS, št. 16/17 – uradno prečiščeno besedilo, 54/21 in 42/23 – ZZSDT-D) ter za izvrševanje tretjega odstavka 82. člena Zakona o tujcih (Uradni list RS, št. 91/21 – uradno prečiščeno besedilo, 95/21 – popr., 105/22 – ZZNŠPP in 48/23) ter za izvrševanje tretje alineje drugega odstavka 41. člena Zakona o začasni zaščiti razseljenih oseb (Uradni list RS, št. 16/17 – uradno prečiščeno besedilo) Vlada Republike Slovenije izdaja

Uredbo o načinu zagotavljanja ustrezne nastanitve, oskrbe in obravnave mladoletnikov brez spremstva
1. člen
(vsebina)

S to uredbo se ureja  nastanitev mladoletnikov brez spremstva (v nadaljnjem besedilu: mladoletniki) v nastanitvenih  kapacitetah Urada Vlade Republike Slovenije za oskrbo in integracijo migrantov (v nadaljnjem besedilu: urad) ter njihova oskrba in obravnava. 

2. [bookmark: _Hlk136079058] člen
(nastanitve za mladoletnike)

(1) Mladoletnika se nastani v kapacitete, ki so primerne za nastanitev, oskrbo in obravnavo mladoletnikov. Pristojni center za socialno delo  poda mnenje o primernosti nastanitve.
(2) Določbe te uredbe  se ne uporabljajo  v primeru, kadar se mladoletnika obravnava oziroma nastani v skladu z drugimi predpisi. 

3. člen
(oblike nastanitve)

(1) Za nastanitev mladoletnikov Vlada Republike Slovenije ustanovi naslednje nastanitvene kapacitete: 
· [bookmark: _Hlk136080860]sprejemni center za mladoletnike brez spremstva,
· nastanitvene enote za mladoletnike brez spremstva,
· mladinsko stanovanje za mladoletnike brez spremstva.
(2) Urad upravlja z nastanitvenimi kapacitetami iz prejšnjega odstavka, organizira njihovo delovanje ter obravnavo, oskrbo in bivanje mladoletnikov v njih. 
  
 
4. člen
(sprejemni center za mladoletnike)

(1) Sprejemni center za mladoletnike je namenjen prvi nastanitvi mladoletnika. Kapaciteta posameznega centra je do petdeset oseb.  
(2) Pred nastanitvijo mladoletnika na oddelek se opravi preventivni zdravstveni pregled, v skladu s predpisi, ki urejajo mednarodno zaščito. 
(3) Nastanitev v sprejemnem centru za mladoletnike traja praviloma do tri mesece. 
(4) Sprejemni center za mladoletnike je organiziran v različne oddelke glede na starost, spol in morebitno ranljivost.
(5) V sprejemnem centru za mladoletnike se zagotavlja 24-urna oskrba. 
(6) V sprejemnem centru za mladoletnike se smiselno uporabljajo pravila hišnega reda, ki veljajo za azilni dom, ustanovljen na podlagi predpisa s področja mednarodne zaščite. Nastanjene osebe morajo spoštovati tudi navodila in ukrepe, povezane z varnostjo, organizacijo in bivanjem, ki jih dajejo uslužbenci urada.

5. člen
[bookmark: _Hlk136084074]                   (nastanitvene enote za mladoletnike)

(1) Nastanitvene enote za mladoletnike so namenjene mladoletnikom, pri katerih se načrtuje dolgoročna nastanitev. Kapaciteta posamezne nastanitvene enote je  do deset mladoletnikov. Nastanitvena enota  je organizirana v različne oddelke glede na starost, spol in morebitno ranljivost.
(2) V nastanitveni enoti za mladoletnike se zagotavlja 24-urna oskrba. 
(3) V nastanitveni enoti za mladoletnike se smiselno uporabljajo pravila hišnega reda, ki veljajo za integracijsko hišo, ustanovljeno na podlagi  predpisa s področja mednarodne zaščite. Nastanjene osebe morajo spoštovati tudi navodila in ukrepe, povezane z varnostjo, organizacijo in bivanjem, ki jih dajejo uslužbenci urada.

6. člen
(mladinsko stanovanje za mladoletnike) 

(1) Mladinsko stanovanje za mladoletnike je namenjeno nastanitvi mladoletnikov, ki dopolnijo 16 let in za katere je bila s strani multidisciplinarnega tima iz tretjega odstavka 13. člena te uredbe podana ocena, da so pripravljeni na samostojno življenje. 
(2) V enem mladinskem stanovanju za mladoletnike je lahko nastanjenih do šest mladoletnikov, ki jih usmerja in spremlja strokovni delavec.
(3) Oskrba mladoletnikov se zagotavlja v okviru rednih dnevnih obiskov strokovnih delavcev. 
(4) Če se po določenem času nastanitve mladoletnikov v mladinskem stanovanju ugotovi, da oblika bivanja ni primerna za mladoletnika, se ga lahko ponovno nastani v nastanitveno enoto iz prejšnjega člena.
(5) V mladinskem stanovanju za mladoletnike se smiselno uporabljajo pravila hišnega reda, ki veljajo za integracijsko hišo, ustanovljeno na podlagi predpisa s področja  mednarodne zaščite. Nastanjene osebe morajo spoštovati tudi navodila in ukrepe, povezane z varnostjo, organizacijo in bivanjem, ki jih dajejo uslužbenci urada in izvajalci programov.

7. člen
(kadri)

(1) Za izvajanje te uredbe urad zaposli vodjo namestitvenih kapacitet iz prvega odstavka 3. člena te uredbe, strokovne delavce, gospodinjce, hišnike in šoferje.
(2) Naloga vodje namestitvenih kapacitet iz prvega odstavka tega člena je koordinacija dela, podpora zaposlenim, sodelovanje z drugimi akterji pri  nastanitvi in oskrbi mladoletnikov ter skrb za nemoteno delovanje kapacitet iz prvega odstavka 3. člena te uredbe.
(3) Naloga strokovnih delavcev je izvajanje psihosocialne pomoči, vzgoje in oskrbe mladoletnikov brez spremstva. 
(4) Strokovni delavci so osebe, ki imajo dokončan študij družboslovne smeri katerekoli stopnje in so za delo z mladoletniki ustrezno usposobljeni.
(5) Urad organizira usposabljanje za delo z mladoletniki.
(6) Število zaposlenih po posameznih nastanitvenih kapacitetah se določi glede na njihovo zasedenost. 


8. člen
(osebna mapa)
Osebna mapa vsebuje vso dokumentacijo povezano z nastanitvijo in obravnavo mladoletnika, vključno z individualnim načrtom iz 9. člena te uredbe in se ob preselitvi mladoletnika posreduje strokovnim delavcem nove nastanitvene kapacitete. 

9. člen
(individualni načrt)

(1) Individualni načrt  oskrbe in obravnave pripravi matični strokovni delavec najpozneje v petih dneh od sprejema mladoletnika v nastanitveno kapaciteto iz prvega odstavka 3. člena te uredbe.  
(2) Pri pripravi individualnega načrta se, ob upoštevanju mladoletnikove starosti in zrelosti, izvede ocena  njegove največje koristi, kjer se identificirajo in naslovijo njegove ranljivosti, posebne potrebe ali tveganja, ki vplivajo na postopek  nastanitve ali neposredno ogrožajo varnost in dobrobit mladoletnika. V primeru identifikacije mladoletnika s posebnimi potrebami ali mladoletnika, ki je izpostavljen tveganjem, se  mladoletniku omogoči ustrezna obravnava. 
(3) Individualni načrt matični strokovni delavec dopolnjuje v skladu s potrebami in okoliščinami mladoletnika. Pri pripravi individualnega načrta sodelujejo tudi zakoniti zastopnik oziroma skrbnik, strokovni delavci v nastanitveni  kapaciteti ter center za socialno delo in drugi relevantni deležniki. 
(4) Individualni načrt je prilagojen starosti, spolu, potrebam, drugim okoliščinam in izkušnjam mladoletnika ter njegovim željam in interesom. Zajema vse relevantne informacije glede nudenja strokovne podpore, načrtovanja oskrbe, zdravstvene oskrbe, izobraževanja, poklicne poti ter njegove hobije in interese. Individualni načrt vključuje tudi načrt nadaljnjih nastanitev ter opredelitev kratkoročnih, srednjeročnih in dolgoročnih ciljev. 

10. člen
      (nastanitev)

(1) Vsakemu mladoletniku  se ob nastanitvi v nastanitveni kapaciteti iz prvega odstavka 3. člena te uredbe dodeli matičnega strokovnega delavca, ki je zadolžen za spremljanje  mladoletnika. Posamezni strokovni delavec lahko postane matični strokovni delavec največ petim mladoletnikom.
(2) Mladoletnik je v skladu  z njegovo starostjo in zrelostjo s strani matičnega strokovnega delavca informiran o pravicah in obveznostih ter poteku postopka nastanitve. 
(3) Preselitve mladoletnikov v druge nastanitvene kapacitete se izvedejo na podlagi individualnega načrta iz prejšnjega člena ter mnenja pristojnega centra za socialno delo iz prvega odstavka 2. člena te uredbe. 
(4) Mladoletnikom se zagotovijo aktivnosti, namenjene integraciji v slovensko družbo, ter prostočasne dejavnosti, vključno z igro in rekreativnimi dejavnostmi, ki so primerne njihovi starosti, v prostorih, kjer so nastanjeni ali zunaj nastanitvene kapacitete.   



11. člen
(materialna oskrba)

(1) Urad mladoletnikom, ki so nastanjeni v nastanitvenih kapacitetah, zagotavlja prehrano. 
Mladoletnikom, ki nimajo lastnih sredstev za preživljanje v višini zneska osnovnega minimalnega dohodka ter mladoletniki, ki nimajo žepnine po Zakonu o začasni zaščiti razseljenih oseb ali denarne socialne pomoči po predpisih s področja socialnega varstva, urad zagotavlja obleko, obutev, higienske ter  kozmetične pripomočke.  

12.  člen
      (tolmač)

Kadar mladoletnik ne razume uradnega jezika, se mu na podlagi odločitve strokovnih delavcev za obravnavo in uveljavljanje pravic zagotovi tolmača za jezik, ki ga razume.

13. člen
(sodelovanje institucij pri obravnavi)

(1) Urad je pristojen za usklajevanje nalog različnih institucij pri obravnavi mladoletnikov v postopkih nastanitve po tej uredbi.
(2) Medsebojno sodelovanje zakonitega zastopnika, urada, ministrstva, pristojnega za notranje zadeve, centra za socialno delo in nastanitvene kapacitete, v kateri je mladoletnik nastanjen, mora biti usmerjeno v zagotovitev največje mladoletnikove koristi.  Vsi navedeni subjekti drug drugega ažurno obveščajo o vseh pomembnih dejstvih oziroma izvedenih dejavnostih, ki zadevajo mladoletnika.
(3) Urad lahko za usmeritve pri obravnavi mladoletnikov skliče multidisciplinarni  tim, ki ga sestavljajo predstavniki pristojnega centra za socialno delo, strokovni delavci nastanitvenih kapacitet, zakoniti zastopnik oziroma skrbnik mladoletnika ter drugi relevantni subjekti, ki so vključeni v obravnavo mladoletnika.
(4) Ob izginotju mladoletnika, strokovni delavci nastanitvene kapacitete, v kateri je ta nastanjen, o tem nemudoma obvestijo zakonitega zastopnika in urad, slednji pa o tem nemudoma obvesti ministrstvo, pristojno za notranje zadeve in Policijo.

14. člen
(prehodna določba)

Z dnem uveljavitve te uredbe prenehata veljati 3. in 4. člen Uredbe o načinu izvajanja zakonitega zastopanja mladoletnikov brez spremstva ter načinu zagotavljanja ustrezne nastanitve, oskrbe in obravnave mladoletnikov brez spremstva (Uradni list RS, št. 163/21) v delu, ki se nanaša na medsebojno sodelovanje in nastanitev mladoletnikov po tej uredbi. 

15. člen
(začetek veljavnosti)

Ta uredba začne veljati naslednji dan po objavi v Uradnem listu Republike Slovenije, uporabljati pa se začne s ____.

Št. 
Ljubljana, dne
EVA:  2023-1542-0003




                                                                                        Vlada Republike Slovenije
                                                                                             dr. Robert Golob
                                                                                                 predsednik
